দুর্যোগ পরিস্থিতি খতিয়ে দেখতে উত্তরবঙ্গে মুখ্যমন্ত্রী, পুরস্কৃত করা হল ৮ জনকে

উত্তরবঙ্গ: প্রাকৃতিক বিপর্যয় কাটিয়ে ধীরে ধীরে স্বাভাবিক ছন্দে ফিরছে উত্তরবঙ্গ। বেশকিছু রাস্তা খুলতে শুরু করলেও ক্ষয়ক্ষতি সামলে উঠতে লাগবে আরও অনেকটা সময়, এমনটাই বলছেন সেখানকার বাসিন্দা থেকে ব্যাবসায়ীরা। আজ ফের সফরে গিয়েছেন রাজ্যের মুখ্যমন্ত্রী মমতা বন্দ্যোপাধ্যায়। পুনর্গঠনের কাজ কতদূর এগোল, পরিস্থিতি খতিয়ে দেখতে ফের উত্তরবঙ্গে গেলেন মুখ্যমন্ত্রী। জানা গিয়েছে, এদিন বিপদের সময় পাশে দাঁড়ানোর সুবাদে অনেককে পুরস্কৃতও করেন তিনি।

রবিবার দুপুরে কলকাতা বিমানবন্দরে দাঁড়িয়েই মুখ্যমন্ত্রী জানিয়েছিলেন, বিপদের সময় পাশে দাঁড়ানো ব্যাক্তিদের পুরস্কৃত করা হবে। এরপর উত্তরবঙ্গে পৌঁছেই সাংবাদিকদের মুখোমুখি হয়ে মুখ্যমন্ত্রী বলেন, “যে যে জায়গাগুলি ক্ষতিগ্রস্ত হয়েছে, তার একটি রিপোর্ট তৈরি করে মুখ্যসচিবের কাছে দেবে।” কোন বাড়ি ক্ষতিগ্রস্ত হয়েছে, কোথায় কী প্রয়োজন- মূলত এই বিষয়গুলিই রিপোর্টে উল্লেখ থাকবে। তিনি আরও বলেন, “কিছু মানুষ, যারা জীবনের ঝুঁকি নিয়ে কাজ করেছেন, তাঁরা না থাকলে অনেকেই বিপদে পড়ত, তাঁদের ৮ জনকে পুরস্কৃত করা হল।” এদিন আলিপুরদুয়ারে গিয়ে ক্ষতিগ্রস্ত মানুষদের সঙ্গে দেখা করেন মুখ্যমন্ত্রী।

আরও পড়ুন: দুর্গাপুর কাণ্ডে আসানসোল থানা ঘেরাও, বিক্ষোভ বিজেপি কর্মীদের

প্রসঙ্গত, এক টানা ভারী বৃষ্টিতে বিপর্যস্ত পরিস্তিতি তৈরি হয়ে উত্তরবঙ্গে। পাহাড়ি এলাকায় ধসে বিধ্বস্ত পরিস্থিতি হয়, বিভিন্ন নদীর জলস্তর বেডে় যায়, যার জেরে বন্যা পরিস্থিতি সম্মুখীন হতে হয়েছে এলাকাবাসীদের। এই পরিস্থিতিতে তরিঘরি সেই এলাকা পরিদর্শনে যান মুখ্যমন্ত্রী। যদিও, বৃষ্টি আর না হওয়ায় পরিস্থিতি আগের তুলনায় এখন স্বাভাবিক। এদিন এক সপ্তাহ পর ফের উত্তরবঙ্গে গিয়েছেন মমতা বন্দ্যোপাধ্যায়।