উত্তরবঙ্গে ফের বিজেপি সাংসদের উপর হামলা, এবার টার্গেট রাজু !

ওয়েব ডেস্ক: উত্তরবঙ্গে ফের বিজেপি সাংসদের ওপর হামলা! শনিবার সন্ধ্যায় বিপর্যস্ত এলাকা পরিদর্শন করে ফেরার পথে দার্জিলিংয়ের সাংসদ রাজু বিস্তার কনভয় লক্ষ্য করে ইট, পাথর ছোড়ার অভিযোগ। এই ঘটনার তীব্র নিন্দা জানিয়ে সোশ্যাল মিডিয়ায় পোস্ট করেছেন বিরোধী দলনেতা শুভেন্দু অধিকারী।

সূত্রের খবর, শনিবার রিম্ভিক ও লোধামায় বিপর্যস্ত এলাকা পরিদর্শন করে ফিরছিলেন রাজু বিস্তা। অভিযোগ, সেই সময়েই একদল দুষ্কৃতী বিজেপি সাংসদের কনভয়ে হামলা চালায়। পরপর পাথর ছোড়া হয় বলে অভিযোগ রয়েছে। তবে তাঁরা করা? কি কারণেই বা হামলা টা এখনও অজানা। যদিও, রাজু বিস্তার অভিযোগ, “আমাকে লক্ষ্য করেই পাথর ছোড়া হয়েছিল। কিন্তু আমার সৌভাগ্য, সেটা গাড়িতে গিয়ে লাগে।”

আরও পড়ুন: রাজ্যের সঙ্গে আলোচনা ছাড়াই গোর্খা ইস্যুতে মধ্যস্থতাকারী নিয়োগ! মোদিকে কড়া চিঠি মমতার

প্রসঙ্গত , বেশ কিছুদিন আগেই ভয়াবহ বন্যা পরিস্থিতিতে বিপর্যস্ত হয়ে ওঠে উত্তরবঙ্গ। বন্যা কবলিত এলাকা পরিদর্শনে গিয়ে হামলার মুখে পড়েছিলেন বিজেপি সংসদ খগেন মুর্মু ও বিজেপি বিধায়ক শঙ্কর ঘোস। সেই রেশ কাটতে না কাটতেই ফের একবার আরও এক বিজেপি সংসদের উপর হামলার ঘটনায় কার্যত চাঞ্চল্য। অন্যদিকে, শনিবারই গোর্খাল্যান্ডের জন্য এক তরফা ভাবে কেন্দ্র মধ্যস্ততাকারী নিয়োগ করায় প্রধানমন্ত্রী নরেন্দ্র মোদিকে কড়া ভাষায় চিঠি লিখে প্রতিবাদ জানান মুখ্যমন্ত্রী মমতা বন্দ্যোপাধ্যায়।

সমাজমাধ্যমে বেশ কিছু ছবি শেয়ার করেছেন বিজেপি সংসদ রাজু বিস্ত । যেখানে তাঁর কনভয়ের ওপর হামলার চিহ্ন স্পষ্ট। তিনি জানিয়েছেন, ‘অজ্ঞাত দুষ্কৃতীরা তাঁর কনভয়ে হামলা চালায়। তবে তাঁর গাড়িতে সরাসরি আঘাত না লাগলেও ঠিক পিছনের গাড়িটিতে হামলার প্রভাব পড়ে।’

রাজুর অভিযোগ, সম্প্রতি পাহাড় অঞ্চলের জন্য মধ্যস্থতাকারী নিয়োগের ঘোষণা হওয়ার পরই এই হামলা হয়েছে, যা যথেষ্ট সন্দেহজনক। তাঁর দাবি, এই হামলার পেছনে শান্তি নষ্ট করার ষড়যন্ত্র লুকিয়ে আছে। “যাঁরা কলকাতার প্রতি অনুগত থেকে ভাবছেন, এই হামলায় আমরা ভয় পাব, তাঁরা ভুল করছেন। আমরা ভীত নই। এই কাপুরুষোচিত আক্রমণ আমাদের মনোবল আরও শক্ত করবে।”